ავტობიოგრაფია

 მე, შუშანა (ლია) ვაჟას ასული ეჯიბია, დავიბადე ქ.ფოთში 1967 წლის 22 მარტს.

 სკოლაში სწავლის პერიოდში, ოლიმპიადებში და მოსწავლეთა მხატვრული თვითმოქმედი კოლექტივების საქალაქო დათვალიერებაში მოპოვებული წარმატებებისათვის მიღებული მაქვს I ადგილი და ოქროს მედლები.

 ნიკო ნიკოლაძის სახელობის მეორე საშუალო სკოლის რვა კლასის და მუსიკალური სკოლის შვიდწლედის წარჩინებით დამთავრების შემდგომ, ჩავირიცხე - ქ.ფოთის ოთარ თაქთაქიშვილის სახელობის სამუსიკო სასწავლებელში (მუსიკალურ ტექნიკუმში) საფორტეპიანო განყოფილებაზე.

 1988 წელს წარჩინებით დავამთავრე სამუსიკო სასწავლებელი. სასწავლებელში სწავლის პერიოდში კულტურის სამინისტრომ დამაჯილდოვა საქართველოს სსრ სამუსიკო სასწავლებლის საფორტეპიანო განყოფილების მოსწავლეთა რესპუბლიკურ კონკურს - დათვალიერებაში II ადგილის დაკავებისათვის.

 1988 წელს ჩავირიცხე უკრაინის ქ.ხარკოვის სახელმწიფო კონსერვატორიაში, საფორტეპიანო განყოფილებაზე, რომელიც წარჩინებით დავამთავრე. კონსერვატორიაში სწავლისას ვმონაწილეობდი არაერთ რესპუბლიკურ და საკავშირო კონკურსში, დაჯილდოებული ვარ სიგელებით და ლაურეატის წოდებით.

 კონსერვატორიის დამთავრების შემდეგ დავუბრუნდი მშობლიურ ქალაქს და მუშაობა გავაგრძელე ფოთის სამუსიკო სასწავლებელში.

 2007 წლიდან დავინიშნე ამავე სასწავლებლის დირექტორად, პარალელურად ვეწევი პედაგოგიურ მოღვაწეობას. ჩემი აღზრდილი მოსწავლეები წარმატებით სწავლობენ თბილისისა და ბათუმის სახელმწიფო კონსერვატორიებში.

 მონიჭებული მაქვს საქართველოს დამსახურებული მასწავლებლის წოდება სახელოვნებო და საგანმანათლებლო სისტემაში ნაყოფიერი შემოქმედებითი საქმიანობისათვის.

 2018 წელს ყაზახეთში რახმანინოვის სახელობის საერთაშორისო ფესტივსლზე მომენიჭა საუკეთესო პედაგოგის და ლაურეატის წოდება.

 წარმატებულ მოსწავლეებთან ერთად, გერმანიის ქალაქ ფრანგფურტში, იტალიის ქალაქ პეზაროში, ესპანეთში. ქ.ბარსელონაში, თურქეთსა და აზერბაიჯანში გამართულ საერთაშორისო კონკურსებში მიღებული მაქვს ლაურეატის დიპლომები.

 2019 წლის თებერვლიდან ვარ ,,ფაზისის“ მეცნიერებათა აკადემიის ნამდვილი წევრი.